Návrh
Uznesenie vlády Slovenskej republiky
č. ...
z ...

k materiálu návrh na pristúpenie Slovenskej republiky k Protokolu z roku 1992, ktorým sa mení a dopĺňa Medzinárodný dohovor o zriadení medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND PROT 1992) 

Číslo materiálu:		
Predkladateľ:	minister dopravy, výstavby a regionálneho rozvoja Slovenskej republiky 
 	
Vláda
A. 	súhlasí 
 
A. 1. 	s pristúpením Slovenskej republiky k Protokolu z roku 1992, ktorým sa mení a dopĺňa Medzinárodný dohovor o zriadení medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND PROT 1992) (ďalej len „FUND protokol 1992“); 

B. 	odporúča 
prezidentovi SR 
B. 1. 	podpísať listinu o pristúpení Slovenskej republiky k FUND protokolu 1992 po vyslovení súhlasu Národnej rady Slovenskej republiky, 

Národnej rade SR 
B. 2. 	vysloviť súhlas s FUND protokolom 1992 a rozhodnúť o tom, 
že ide o zmluvu, ktorá má podľa článku 7 ods. 5 Ústavy SR prednosť pred zákonmi Slovenskej republiky; 

C. 	poveruje 
predsedu vlády SR 
C. 1. 	predložiť FUND protokol 1992 Národnej rade Slovenskej republiky na vyslovenie súhlasu,  

ministra dopravy, výstavby a regionálneho rozvoja SR 
C. 2. 	odôvodniť návrh na pristúpenie Slovenskej republiky k FUND protokolu 1992 v Národnej rade Slovenskej republiky; 
 	
D. 	ukladá 
ministrovi dopravy, výstavby a regionálneho rozvoja SR 
D. 1. 	požiadať podpredsedu vlády a ministra zahraničných vecí a európskych záležitostí SR o vykonanie príslušných opatrení spojených s nadobudnutím platnosti FUND protokolu 1992 pre Slovenskú republiku, 

 
D. 2. 	požiadať podpredsedu vlády a ministra zahraničných vecí a európskych záležitostí SR o zabezpečenie publikovania FUND protokolu 1992 v Zbierke zákonov Slovenskej republiky. 

Vykonajú: 	predseda vlády SR 
podpredseda vlády a minister zahraničných vecí a európskych záležitostí SR 
minister dopravy, výstavby a regionálneho rozvoja SR 
 	
Na vedomie: 	Kancelária prezidenta SR 
Kancelária predsedu Národnej rady SR